Na Cava e Yaco Nida Mate?
Me Download
Kena iSau Vakaivolatabu
E kaya na iVolatabu: “Era kila na bula tiko nira na mate, ia o ira na mate era sega sara ga ni kila e dua na ka.” (Dauvunau 9:5; Same 146:4) Koya gona e sega ni dua tale na ka e bula tiko nida sa mate. E sega na vakasama, cakacaka, se vakilai e dua na ka.
“O na suka mo kuvuniqele tale”
E vakamatatataka na Kalou na ka e yaco nida mate ena gauna e vosa kina vei Atama. Ni talaidredre o Atama, e tukuna na Kalou: “O kuvuniqele ga, o na suka mo kuvuniqele tale.” (Vakatekivu 3:19) A sega ni bula tu o Atama me yacova ni sa buli koya “mai na kuvuniqele” na Kalou. (Vakatekivu 2:7) Ena gauna e mate kina, e sega ni bula tale tiko ni sa suka ina kuvuniqele.
Qori tale ga na ka e yaco nida mate ena gauna qo. E kaya na iVolatabu me baleti keda kei ira na manumanu: “Era kuvuniqele kece, era na lesu kece ina kuvuniqele.”
E sega ni itinitini ni ka kece na mate
Na iVolatabu e dau vakatauvatana na mate me vaka ga na moce. (Same 13:3; Joni 11:11-14; Cakacaka 7:60) O koya e moce lutu e sega ni kila na veika e yaco wavoliti koya. E vaka kina o ira na mate, era sega ni vakila e dua na ka. Ia e tukuna na iVolatabu ni Kalou e rawa ni vakabulai ira mai na mate, me vaka nona vakayadrati ira mai na moce. (Jope 14:13-15) E sega ni itinitini ni ka kece na mate vei ira na vakaturi ira na Kalou.
VULICA ESO TALE NA KA
ITUKUTUKU VINAKA MAI VUA NA KALOU!
Na Cava na iNuinui me Baleti Ira na Mate?
Na cava e yaco nida mate? Eda na sotavi ira tale na wekada lomani era sa takali?
Na Cava Mada e Kaya na iVolatabu?
Era tu e Vei na Mate?
Vulica na ka e kaya na iVolatabu me baleta na vanua era tu kina na mate kei na vuna eda mate kina.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn